ΓΡΑΠΤΗ ΕΡΩΤΗΣΗ P-2340/02

υποβολή: Antonios Trakatellis (PPE-DE) προς την Επιτροπή

(22 Ιουλίου 2002)

Θέμα: Κακοδιαχείριση κοινοτικών κονδυλίων στον τομέα του περιβάλλοντος στην Ελλάδα και παραβίαση του δικαιώματος της ιδιοκτησίας σε έργα του δικτύου Φύση 2000

Λαμβάνονταςπόψη τα φαινόμενα κακοδιαχείρισης κοινοτικών κονδυλίων στον τομέα του περιβάλλοντος στην Ελλάδα τα οποία καταγγέλθηκαν στην Ελληνική Βουλή (Ιούλιος 2002) και με βάση τα αναλυτικά στοιχεία που έδωσε σε Παράρτημα της απάντησής του ο επίτροπος κ. Μπαρνιέ στο ερώτημά μου (Ε-0796/02(1)) σχετικά με την κοινοτική χρηματοδότηση σχεδίων και έργων για την εφαρμογή του δικτύου Φύση 2000 και τη συμβολή του ΕΓΤΠΕ στην περιβαλλοντική προστασία:

- Ποια μέτρα έλαβε ή πρόκειται να λάβει για την καταπολέμηση της κακοδιαχείρισης κονδυλίων και της απάτης στη χρηματοδότηση των έργων από το ΕΤΠΑ, ΕΓΤΠΕ, πρόγραμμα Life καθώς και για την εφαρμογή αποτελεσματικής περιβαλλοντικής προστασίας στην Ελλάδα·

- Σε ποια έργα ή δράσεις δαπανήθηκαν τα 778 217 320 εκατ. δρχ. (2 283 836,6 ευρώ) για τηνλοποίηση του έργου Θαλάσσιο Πάρκο Λαγανά Ζακύνθου — Διαχείριση βιοτόπου που συγχρηματοδοτήθηκε από το Ευρωπαϊκό Ταμείο Περιφερειακής Ανάπτυξης (επιχειρησιακό πρόγραμμα Περιβάλλον) για την προστασία της χελώνας Caretta-caretta;

- Είναι στη γνώση της Επιτροπής ότι για την προστασία της Caretta-caretta και τη δημιουργία του εθνικού πάρκου στη Ζάκυνθο δεσμεύθηκαν εδώ και 20 χρόνιαπερβολικές εκτάσεις χωρίς ωστόσο ναπάρξει καμία οικονομική αντιστάθμιση ή αποζημίωση ή απαλλοτρίωση, και κατά πόσο αυτό είναι αποδεκτό για την Ευρωπαϊκή Επιτροπή να συγχρηματοδοτεί με κοινοτικά κονδύλια έργα που στερούν το δικαίωμα της ιδιοκτησίας χωρίς να καταβάλλεται δίκαιη και έγκαιρη αποζημίωση και μάλιστα κατά παράβαση των θεμελιωδών αρχών της Συνθήκης ΕΕ (Άρθρο 6) και της Χάρτας των θεμελιωδών δικαιωμάτων της ΕΕ (βλ άρθρο 17)(2)·

(1) ΕΕ C 301 E της 5.12.2002, σελ. 54.

(2) ΕΕ C 364 της 18.12.2000, σελ. 1.

Απάντηση του κ. Barnier εξ ονόματος της Επιτροπής

(30 Σεπτεμβρίου 2002)

Η Επιτροπή έχειπόψη της μία περίπτωση κακής διαχείρισης των κοινοτικών κονδυλίων του Ευρωπαϊκού Ταμείου Προσανατολισμού και Εγγυήσεων (ΕΓΤΠΕ), η οποία αφορά τη δράση μακροπρόθεσμη αγρανάπαυση των βοσκοτόπων. Η Επιτροπή ζήτησε από τις ελληνικές αρχές να διεξαγάγουν επιτόπιους ελέγχους, τα πρώτα αποτελέσματα των οποίων επιβεβαιώνουν την ύπαρξη σημαντικών παρατυπιών. Για το σκοπό αυτό, η Ευρωπαϊκή Υπηρεσία Καταπολέμησης της Απάτης (OLAF) διεξάγει επί του παρόντος έρευνα με τη συνδρομή του Σώματος Δίωξης Οικονομικού Εγκλήματος και άλλων αρμοδίων ελληνικών αρχών, μεταξύ των οποίων το Υπουργείο Εσωτερικών. Οποιαδήποτε καταβολή του ΕΓΤΠΕ αναστέλλεται μέχρις ότου ολοκληρωθεί η έρευνα αυτή, τα αποτελέσματα της οποίας θα κοινοποιηθούν στις ελληνικές αρχές για τα περαιτέρω.

Αντίθετα, η Επιτροπή δεν έχειπόψη της καμία περίπτωση απάτης στις συγχρηματοδοτήσεις του Ευρωπαϊκού Ταμείου Περιφερειακής Ανάπτυξης (ΕΤΠΑ) και του προγράμματος LIFE για το περιβάλλον.

Όσον αφορά τα συγχρηματοδοτούμενα από το ΕΤΠΑ έργα στο πλαίσιο του σχεδίου Θαλάσσιο πάρκο Λαγανά στη Ζάκυνθο, η Επιτροπήπενθυμίζει ότι, σύμφωνα με την αρχή της επικουρικότητας, η επιλογή και ηλοποίηση των έργων εμπίπτει στην αποκλειστική αρμοδιότητα των κρατών μελών. Ως εκ τούτου, δεν διαθέτει όλα τα στοιχεία που ζητεί το Αξιότιμο Μέλος του Κοινοβουλίου και τα οποία παρέχονται μόνο στην περίπτωση διεξαγωγής ελέγχου. Για το λόγο αυτό καλεί το Αξιότιμο Μέλος του Κοινοβουλίου να ζητήσει τα στοιχεία αυτά από την αρχή διαχείρισης του επιχειρησιακού προγράμματος για το περιβάλλον (Ευρυτανίας και Ιτέας 2, 11523 Αθήνα, τηλ. 010-6971700).

Ο καθορισμός των αποζημιώσεων για την αντιστάθμιση ζημιών που έχουν προκληθεί ή η λήψη αποφάσεων για απαλλοτριώσεις δεν εμπίπτουν στις αρμοδιότητες της Επιτροπής. Οι απαλλοτριώσεις εμπίπτουν στην αρμοδιότητα των εθνικών αρχών όπως προβλέπει η εθνική νομοθεσία. Το κόστος τους είναι ενδεχομένως επιλέξιμο για συγχρηματοδότηση από τα Διαρθρωτικά Ταμεία εφόσον πληρούνται οι προϋποθέσεις και τηρούνται τα όρια που καθορίζονται με τον κανόνα αριθ. 5 του κανονισμού (ΕΚ) αριθ. 1685/2000 της Επιτροπής της 28ης Ιουλίου 2000 όσον αφορά την επιλεξιμότητα των δαπανών των ενεργειών που συγχρηματοδοτούνται από τα Διαρθρωτικά Ταμεία(1).

(1) ΕΕ L 193 της 29.7.2000.